Jean-Baptiste Debret

**Jean-Baptiste DEBRET** (1768-1848) (* Parizo, en la 18-a de aprilo 1768 - Parizo, en la 28-a de junio 1848) estis franca pentristo, kiu vizitis Brazilon kune kun la Franca Artistara Misio, estrita de Joachim Lebreton (1760-1819), kaj li restis en Brazilo inter 1816 kaj 1831, sin dediĉante al pentrado kaj al la artisma administrado. En siaj pentraĵoj li portretis ne nur pejzaĝojn, sed, super ĉio, la brazilan societon, neniam forgesante elstarigi la signifoplenan ĉeeston de la sklavoj. Reirinte al Francio li publikigis la verkon "Voyage pittoresque et historique au Brésil" (1834-1839), kie li elmontras aspektojn pri la brazila naturo, la homo kaj la societo en la komenco de la 19-a jarcento.

## Biografio 
Li estis filo de Jacques Debret, funkciulo de la franca parlamento, frato de la arkitekto François Debret (1777-1850), parenco de François Boucher (1703-1770) kaj kuzo de Jacques-Louis David (1748-1825), estro de la neoklasika skolo en Francio. Li studis en la Liceo Ludoviko la Granda kaj estis lernanto en la Akademio pri Belartoj de Parizo, kaj estis kolego en la klasĉambro de sia kuzo. Li, same kiel lia frato Françis, estis membro de la Instituto de Francio, kaj en 1791 li ricevis la duan premion en Romo, kun lia pentraĵo "Reguluso revenante al Kartago".
eta|maldekstre|300px|
La Franca Revolucio bezonis je inĝenieroj komprenantaj pri fortikaĵoj-konstruadoj. Tiam, kelkaj el la plej brilaj lernantoj selektiĝis por la kurso de Inĝenierado. Debret estis unu el la elektitoj, kaj tiam li studis inĝenieradon dum kvin jaroj, laŭ la tradicio de la familio, en la Nacia Lernejo de Pontoj kaj Ŝoseoj. Post diplomiĝo, en januaro 1795 li estis dungita kiel desegnisto de la klaso 3 en la Centra Lernejo de Publikaj Laboroj (estonta Politeknika Lernejo), kiu apenaŭ komencis ties aktivecojn. En decembro de la sama jaro, li promociiĝas kiel desegno-instruisto. En aprilo 1796, li posteno estingiĝis kaj li forlasas la Politeknikan Lernejon. Malgraŭ ke li estis inĝeniero, Debret reprenas la pentradon. En 1798, li eksponas pentraĵon kun nature grandaj figuroj - Le général méssénien Aristomène delivré par une jeune fille, per kiu li gajnis la duan premion. En 1804, li eksponis la bildon "La kuracisto Erazistrato malkovrante la kaŭzon de la malsano de la juna Antioko".

En 1805, li ŝanĝas la temon de siaj pentraĵoj, kaj eksponas la bildon "Napoleono faras omaĝojn à la malfeliĉa kuraĝo", kiu ricevis honoran mencion de la Instituto de Francio. Finfine, Debret trovas tion, kio estus la ĉefa objekto de siaj verkoj dum li estis en Francio: Napoleono. En 1808, li ekspozicias la bildon "Napoleono en Tilsitt ordenante rusan soldaton per la Legio de Honoro. En 1810, nova "tributo" al Napoleono kreiĝas: "Napoleono parolanta al la trupoj", kaj sekve "La unua distribuado de krucoj de la Legio de Honoro en la Preĝejo de la Invaliduloj", en 1812. Ne hazarde, Napoleono estis vera meceno por la artistoj kiel Debret kaj David, apogante - inkluzive financante - la dissemadon de la neoklasika arto.

## La artistara misio en Brazilo 
La malvenko de Napoleono, en 1815, estis forta bato al la neoklasikaj artistoj, kiu perdis la ĉefan kolonon kiu subtenis - finance kaj ideologie - la neoklasikan arton. Krom tio, la perdo de sia sola filo, kiu estis nur deknaŭ-jara, multe ŝanceligis lin. Tiuepoke, li kaj la arkitekto Grandjean de Montigny (1776-1850) estis invititaj partopreni de iu misio kun francaj artistoj que vojaĝos al Rusio laŭpete de la caro Aleksandro la 1-a. Sed, paralele, pretiĝis en Parizo misio al Brazilo, estrita de Joachim Lebreton
* *Napoléon décore le grenadier Lazareff à Tilsitt*.
* *Napoléon haranguant les troupes bavaroises et wurtembourgeoises à Abensberg*
* ''Première distribution des croix de la Légion d'honneur''

## Literaturo 
* Bibliothèque Nationale de France
* WorldCat Identities
* Enciclopédia Itaú Cultural 
* Pitoresco.com 
* Academia Brasil Europa
* Wikimedia Commons
* Pinacoteca do Estado de São Paulo
* Info Escola

## Vidu ankaŭ 
* Araújo Porto-Alegre

## Referencoj 
Kategorio:Francaj inĝenieroj
Kategorio:Francaj pentristoj